Crash Landing on You

"Sarang-ui Bulsichak" (korea kirjas 사랑의 불시착; inglise keeles "Crash Landing on You", "Emergency Love Landing", "Love's Crash Landing" või "Crash Landing of Love") on Lõuna-Korea telesari, mille on loonud Lee Jeong-hyo ja kirjutanud Park Ji-eun. Sarja peaosades mängivad Hyun Bin, Son Ye-jin, Kim Jung-hyun ja Seo Ji-hye. Telesari räägib Lõuna-Korea suurettevõtte pärijast Yoon Se-ri'st, kes satub suure tormi ajal tiibvarjuõnnetusse, mille tagajärjel satub Põhja-Korea demilitariseeritud tsooni. Sari oli eetris SBS ja ülemaailmselt Netflixis 14. detsembrist 2019 kuni 16. veebruarini 2020. Sarjal on 16 osa kestusega 70–110 minutit. See on kõrgeima hinnangu pälvinud SBS draamasari ja kolmas kõige kõrgema reitinguga Lõuna-Korea teledraama kaabeltelevisiooni ajaloos. Sarja filmiti Lõuna-Koreas, Šveitsis ja Mongoolias.

Osatäitjad ja tegelased

Peategelased 
 Hyun Bin – Ri Jeong-hyeok. Põhja-Korea armee üks kaptenitest, kes asetseb Põhja-Korea demilitarseeritud tsoonis. Kuigi ta on pärit võimsast poliitilisest perekonnast (isa on poliitilise üldbüroo direktor), eelistab ta seda varjata. Ta õppis Šveitsis pianistiks enne, kui teda sunniti ühinema Põhja-Korea armeega pärast seda, kui tema vanem vend suri salapärases autoõnnetuses. Pärast seda, kui ta avastab Yoon Se-ri, kes liulangevarjuga oli Põhja-Koreasse lennuõnnetuse tagajärjel sattunud, aitab ta teda peita ning varjata, et ta tagasi Lõuna-Koreasse saaks.
Son Ye-jin – Yoon Se-ri. Lõuna-Korea suurfirma pärija, kellel on perekonnaga halb ajalugu, kuna Yoon Se-ri on oma isa ebaseaduslik tütar. Kuigi tema isa armastab teda, on ta oma kasuema, poolvendade ja nende abikaasade pahapoolele sattunud. Sellest hoolimata on ta iseseisvalt saanud jõukaks ärinaiseks, kes omab edukat moe- ja iluteenuse firmat nimega Seri's Choice. Pärast liuglangevarju õnnetust, kui ta tormi ajal kadunuks jäi (Lõuna-Koreas kuulutati ta surnuks), sattus ta selle tagajärjena Põhja-Korea demilitariseeritud tsooni, kus ta kohtub Ri Jeong-hyeokiga, keda ta esmakohtumisel peab Lõuna-Korea sõduriks.
Kim Jung-hyun – Gu Seung-joon / Alberto Gu. Intelligentne, kuid vaene Lõuna-Korea pettur, kellel on Suurbritannia kodakondsus. Pärast seda, kui tema perekond pankrotti läks, hakkas ta Yoon Se-ri vennaga suhtlema, et varastada nende pere suurfirmast. Se-hyung (Yoon Se-ri vend) üritas Yoon Se-ri ja Gu Seung-jooni vahelist abielu korraldada, kuid Yoon Se-ri sai tema tahtmistest aru nende esimesel kohtumisel. Pärast äraütlemist, varastas Gu Seung-joon edukalt nende pere suurfirmast suure summa raha ning seda kõike Yoon Se-ri venna, Se-hyungi, valve all. Gu Seung-joon põgenes Põhja-Koreasse, et vahistamist vältida.
Seo Ji-hye – Seo Dan. Põhja-Korea kaubanduskeskuse pärija ja pürgiv tšellist, kes on Ri Jeong-hyeoki kihlatu nende vanemate korraldatud abielu kaudu. Kuigi Seo Dan on olnud keskkoolist saati Ri Jeong-hyeokist huvitatud, pole tema talle samaga vastanud ning nõustus abieluga ainult kohusetundest.

Kõrvaltegelased

Yoon Se-ri perekond 

 Nam Kyung-eup – Yoon Jeung-pyeong. Yoon Se-ri isa. Lõuna-Korea suurfirma omanik ja Queen's Groupi esimees. Pärast vangis olekut, tahab ta nimetada ühe oma lastest suurfirma pärijaks.
 Bang Eun-jin – Han Jeong-yeon. Yoon Se-ri kasuema, Yoon Jeung-pyeongi abikaasa.
 Choi Dae-hoon – Yoon Se-joon. Yoon Se-ri kõige vanem poolvend.
 Park Hyung-soo – Yoon Se-hyung. Yoon Se-ri vanem poolvend. Tema aitas Gu Seung-joonil varastada oma perekonna suurfirmast suure summa raha ja ta oli valmis tegema ükskõik mida, et see läbi läheks.

Ri Jeong-hyeoki lähedased 

 Jun Gook-hwan – Ri Choong-hyeol. Ri Jeong-Hyeoki isa. Poliitilise üldbüroo direktor.
 Jung Ae-ri – Kim Yoon-hee. Ri Jeong-hyeoki ema.
 Ha Seok-jin – Ri Moo-hyeok. Ri Jeong-hyeoki vanem vend, kes mõrvati, kuid tema surm lavastati õnnetusena.
 Oh Man-seok – Cho Cheol-gang. Põhja-Korea relvajõudude julgeolekubüroo korrumpeerunud liige, kes viib läbi kriminaalseid operatsioone ja on seriaali peamine kurjategija.
 Yang Kyung-won – Pyo Chi-su. Ri Jeong-hyeoki üksuse vanemseersant, kes peab Yoon Se-rid pikka aega pahatahtlikuks tema paranoia tõttu lõunakorealaste vastu.
 Yoo Su-bin – Kim Ju-muk. Ri Jeong-hyeoki üksuse seersant, kes kasutab ära oma teadmisi Lõuna-Korea draamasarjadest, et selgitada oma tiimikaaslastele Lõuna-Korea kultuuri.
 Lee Shin-young – Park Kwang-beom. Esimene leitnant Ri Jeong-hyeoki üksuses. 
 Tang Yoon-sang – Geum Eun-dong. Ri Jeong-hyeoki üksuses olev kaplan, kes on oma pere ainus sissetuleku allikas ja samuti ka üksuse noorim liige.
 Kim Young-min – Jeong Man-bok. Cho Cheol-gangi poolt sunnitud telefoniliinide pealtkuulaja, et kuritegevust hõlbustada. Selline töö on pannud teda oma töös süüdi tundma. Ta teab Ri Moo-hyeoki surma tõde ja on oma töö tõttu saanud külas hüüdnime "rott".

Põhja-Korea külaelanikud 

 Kim Sun-young – Na Wol-sook.
 Kim Jung-nan – Ma Young-ae.
 Jang So-yeon – Hyeon Myeong-soon. Jeong Man-boki abikaasa.
 Cha Chung-hwa – Yang Ok-geum.

Välislingid 
 Koduleht

Lõuna-Korea telesarjad
Draamasarjad
Komöödiasarjad